b'\n_START_ARTICLE_\nVille Klinga\n_START_PARAGRAPH_\nVille Klinga (s. 10. toukokuuta 1968) on suomalainen urheilutoimittaja ja TV-tietokilpailujuontaja. H\xc3\xa4n toimi Yle Urheilun toimittajana 1990-luvulla ja 2000-luvun alussa. Lis\xc3\xa4ksi Klinga on juontanut TV:ss\xc3\xa4 muun muassa MTV3:lla Haluatko miljon\xc3\xa4\xc3\xa4riksi? ja Mestareiden mestari -ohjelmia.\n_START_SECTION_\nUra\n_START_PARAGRAPH_\nKlinga oli Yleisradiossa ensimm\xc3\xa4ist\xc3\xa4 kertaa vuonna 1990 kes\xc3\xa4toimittajana. T\xc3\xa4ss\xc3\xa4 vaiheessa ei kuitenkaan ollut viel\xc3\xa4 selv\xc3\xa4\xc3\xa4, ett\xc3\xa4 h\xc3\xa4nest\xc3\xa4 tulisi ammattitoimittaja, ja Klinga suunnittelikin my\xc3\xb6s liikunnanopettajan uraa. H\xc3\xa4n on kertonut olleensa kiinnostunut urheilusta aina. Ville Klinga ty\xc3\xb6skenteli Ylelle Barcelonan kes\xc3\xa4olympialaisissa 1992. _NEWLINE_Klinga irtisanoutui sittemmin Ylelt\xc3\xa4 ja korvasi my\xc3\xb6hemmin Lasse Lehtisen Haluatko miljon\xc3\xa4\xc3\xa4riksi? -visailun juontajana. Itse h\xc3\xa4n on aiemmin osallistunut televisiossa Kymppitonniin ja Maailman ymp\xc3\xa4ri -kilpailuun, jotka my\xc3\xb6s voitti._NEWLINE_Vuonna 2012 Klinga juonsi Mestareiden mestari -ohjelmaa._NEWLINE_Klinga palasi Ylelle jalkapallon Brasilian MM-kilpailuissa 2014 ollen yksi Ylen studio-osuuksien juontajista. _NEWLINE_T\xc3\xa4t\xc3\xa4 nyky\xc3\xa4 Klinga on Viasat Urheilun vastaava tuottaja ja studio-is\xc3\xa4nt\xc3\xa4.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nKlinga on naimisissa ja h\xc3\xa4nell\xc3\xa4 on lapsia. H\xc3\xa4n on Suomen Hiihtoliiton entisen toimitusjohtajan Esa Klingan poika ja hiihtolajivalmentaja Jani Klingan vanhempi veli.'